Diari Oficial de la Generalitat Valenciana


Sumari del DOGV 4293, del 16-07-2002 (2002/7765)

RESOLUCIÓ de 4 de juliol de 2002, de l'Institut Valencià de l'Habitatge, SA, relativa al pagament de la fase prèvia i/o indemnitzacions derivades de la ràpida ocupació de l'expedient d'expropiació forçosa incoat per a l'execució de les unitats d'execució 2RA, 2RB i 2RC del pla especial de protecció i reforma interior del barri dels Velluters de València. (1r. complementari).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4293

Data del DOGV
:   16-07-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/7765


Organisme emissor
:   Institut Valencià de l'Habitatge, SA

Tipus de document
:   Resolució

RESOLUCIÓ de 4 de juliol de 2002, de l'Institut Valencià de l'Habitatge, SA, relativa al pagament de la fase prèvia i/o indemnitzacions derivades de la ràpida ocupació de l'expedient d'expropiació forçosa incoat per a l'execució de les unitats d'execució 2RA, 2RB i 2RC del pla especial de protecció i reforma interior del barri dels Velluters de València. (1r. complementari). [2002/M7765]
  
Per Resolució de 30 de juliol de 1998 (BOP núm. 196 de 19.08.1998), el conseller d'Obres Públiques, Urbanisme i Transports de la Generalitat Valenciana va aprovar definitivament les modificacions del pla especial de protecció i reforma interior (PEPRI) del barri dels Velluters de València i les iniciatives de programes d'actuació integrada d'execució directa a través de l'Institut Valencià de l'Habitatge, SA, en la seua condició d'empresa de la Generalitat Valenciana per a les unitats d'execució UE-0, UE-2RA, UE-2RB, UE-2RC, UE-2RD, UE-6 i UE-15R. La gestió d'estes unitats d'execució, per mitjà de l'expropiació dels terrenys, correspon a la Generalitat Valenciana, a través de l'Institut Valencià de l'Habitatge, SA.
  
Les actuacions públiques contingudes en el desenrotllament del pla especial de protecció i reforma interior del barri dels Velluters de València, en la mesura que impliquen privació singular de la propietat privada o de drets o interessos patrimonials legítims gaudiran del règim d'urgència als efectes que establix la Llei d'Expropiació Forçosa (article 2.4 del Decret 158/1992 i disposició addicional 5ª de la Llei 10/1998, de 28 de desembre, de la Generalitat Valenciana, DOGV núm. 3.404).
  
En conseqüència, de conformitat amb l'article 56 del Reglament d'Expropiació Forçosa i 201.2 del Reglament de Gestió Urbanística, es va sotmetre a informació pública la relació de béns i drets afectats. Advertida una errada en l'anunci d'informació pública esmentat, atés que no està inclosa en la relació de béns i drets afectats la finca a València, carrer de Lope de Rueda número 15, a pesar d'estar-ne inclosa en la delimitació gràfica de la unitat d'execució 2RB del pla especial de protecció i reforma interior del barri dels Velluters de València, es va esmenar esta errada mitjançant la inclusió de la citada finca en la relació de béns i drets afectats i correlatiu alçament d'actes prèvies a l'ocupació.
  
A la vista de les actes prèvies a l'ocupació i formulades pel beneficiari de l'expropiació els corresponents fulls de depòsit previ i/o indemnitzacions derivades de la ràpida ocupació, es convoca al pagament de la fase prèvia a l'ocupació i correlatiu alçament d'actes d'ocupació.
  
Lloc: Oficina RIVA-Ciutat Vella, carrer de Palma número 5, telèfon: 83 969 82 41.
  
Hora: 09.00. Dia: 26 de juliol de 2002.
  
Finca: solar al carrer de Lope de Rueda número 15. Ordinal dels expedients citats: 85/UE 2RB.
  
A este acte, que serà notificat per cèdula als interessats, hauran d'assistir proveïts del DNI i NIF, nota simple del Registre de la Propietat per la qual se acredite que la finca objecte d'expropiació es troba lliure de càrregues i gravàmens i si opten per comparéixer representats per altres persones, còpia de la corresponent escriptura d'apoderament.
  
Es comunica que el present anunci es publica també als efectes que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als interessats que consten com a desconeguts o per als interessats el domicili dels quals no es coneix.
  
València, 4 de juliol de 2002.- La gerent: María Luisa Gracia Giménez.
  
Agència Tributària
  
Delegació de Barcelona